El concepte global de tecnologia sociosanitària representa una innovació al servei de la salut i s'adreça a les persones que pateixen una malaltia, a les persones discapacitades i als sectors de població que requereixen una atenció especial, com ara la gent gran.
L'enginyeria biomèdica fa referència a la disciplina que aplica els principis elèctrics, mecànics, químics o qualsevol altre per comprendre, modificar o controlar els sistemes biològics, així com per dissenyar i fabricar productes capaços de monitorar funcions fisiològiques i d'assistir en el diagnòstic i el tractament dels pacients.
El màster en Enginyeria Biomèdica proporciona una formació avançada en la selecció i la utilització adequada de les tecnologies sanitàries, juntament amb la recerca científica, el desenvolupament i la innovació tecnològica (R+D+I), per a la millora en termes absoluts de la salut, del benestar social i de la qualitat de vida de la població, i per optimitzar els beneficis socials que deriven dels recursos que s'utilitzen amb aquest propòsit.
Un dels primers reptes socials és la fusió entre salut, canvi demogràfic i benestar.
Per afrontar aquest repte cal avançar en àmbits com ara la medicina, la biologia, l'enginyeria, la física, les tecnologies de la informació, les matemàtiques aplicades i una interfície sòlida que connecti aquests camps.
Aquesta interfície multidisciplinària està construïda per enginyers biomèdics.
Les tècniques computacionals en enginyeria biomèdica són el focus principal del màster.
Es tracta de l'anàlisi quantitativa d'imatges i senyals biomèdics, així com la modelització d'organismes vius i dispositius mèdics.
A partir del nivell cel·lular fins al nivell d'organismes sencers, els diferents projectes d'anàlisi i modelització cobreixen diverses escales d'organització biològica.
Entre els exemples concrets hi ha l'anàlisi de registres electroencefalogràfics dels pacients amb epilèpsia, el disseny d'eines quirúrgiques o l'autoorganització de cèl·lules individuals i poblacions cel·lulars en salut i malaltia.
El màster en Enginyeria Electrònica abasta un perfil ampli que inclou habilitats i coneixements en electrònica de potència, analògica i de radiofreqüència (RF), instrumentació, sensors, sistemes digitals, micro i nanotecnologies i microelectrònica.
Es pretén que la indústria moderna assimili aquests enginyers com a professionals de referència dins d'un escenari de producció i treball multidisciplinari.
El desenvolupament d'aeronaus i naus espacials més ràpides i eficients, l'optimització del transport aeri i la gestió dels aeroports per adaptar-se al creixement ràpid del sector o la innovació en els materials i els sistemes propulsors requereixen grans equips d'enginyers amb una gran capacitat creativa i que treballin intensament per trobar solucions òptimes per a grans reptes.
La majoria dels estudiants del màster troben feina abans d'acabar els seus estudis, de manera que el màster pretén complir part d'aquesta demanda formant joves professionals competents preparats per iniciar una carrera d'èxit en diferents camps de l'àmbit aeroespacial.
La Universitat Politècnica de Catalunya ofereix seminaris, tallers, visites i projectes de recerca individuals i col·lectius per reforçar l'aprenentatge teòric, com ara seminaris CFD, visites a l'hangar d'Iberia, laboratoris aeroespacials i un curs de simulador de vol.
El màster en Enginyeria Estructural i de la Construcció proporciona una sòlida formació en enginyeria estructural i de la construcció.
Aprofundeix, d'una banda, en els mecanismes resistents de les estructures, els materials i els processos constructius i, de l'altra, en aspectes com ara la durabilitat i la tecnologia de materials, els processos constructius i els mètodes d'organització, la gestió eficaç de projectes i obres, l'impacte ambiental i socioeconòmic de les obres, la seguretat, la qualitat i la sostenibilitat.
El màster en Enginyeria Industrial ofereix una formació avançada de caràcter multidisciplinari que habilita per a l'exercici de la professió d'enginyer industrial.
La sòlida base multidisciplinària d'aquests titulats, dins de l'enginyeria elèctrica, electrònica, automatització de processos, energies renovables, mecànica, transport, organització industrial, construcció i materials, entre d'altres, els proporciona un alt valor afegit tant en el teixit industrial nacional com en l'internacional.
Els àmbits en què podran exercir la seva professió són les enginyeries, oficines tècniques, departaments d'R+D+I, producció i compres o consultories tecnològiques, de gestió i de disseny de plantes industrials i direcció de projectes, àmbits que demanen actualment enginyers de caràcter polivalent.
El màster en Enginyeria Industrial proporciona una formació avançada i acadèmicament rigorosa que habilita per a l'exercici de la professió d'enginyer industrial.
Ofereix un programa formatiu multidisciplinari en els àmbits de les tecnologies industrials, l'enginyeria d'organització i les construccions i instal·lacions industrials, i permet a l'alumnat especialitzar-se en diferents disciplines de la indústria: Automàtica, Biomèdica, Elèctrica, Electrònica, Energia, Estructures i Construcció, Materials, Mecànica, Organització Industrial o Química.
Aquest màster confereix una gran versatilitat i flexibilitat en l'ocupabilitat i capacita per desenvolupar i liderar projectes en tots els sectors industrials
Com que els recursos energètics disponibles són finits i el consum d'energia creix de forma contínua, és imprescindible indagar sobre noves fonts d'energia i sobre mètodes i tecnologies que en permetin un millor aprofitament i ofereixin noves possibilitats.
El màster universitari en Enginyeria Industrial habilita per a l'exercici de la professió d'enginyer industrial i proporciona les competències pròpies d'aquesta professió.
Ofereix una formació pluridisciplinària que aborda àrees com l'enginyeria mecànica, la gestió de la fabricació, l'electricitat, l'electrònica, els nous materials, l'energia i el medi ambient, la bioenginyeria, la construcció industrial, i l'organització i la direcció d'empreses, entre d'altres.
Des de la introducció de l'enginyeria industrial, els enginyers han constituït un pilar en el desenvolupament econòmic d'un país.
La seva implicació en el creixement del territori ha de ser primordial, tant en la creació de nous projectes industrials com en l'actualització dels models de negoci, mitjançant la innovació i la societat del coneixement.
El màster en Enginyeria Industrial ofereix una formació que faculta els estudiants per liderar organitzacions, millorar l'entorn i aportar valor afegit a la societat.
Igualment, habilita per a l'exercici professional d'enginyer industrial.
La formació generalista de l'enginyer industrial cobreix àrees tan variades com l'enginyeria mecànica, la gestió de la fabricació, l'electricitat, l'electrònica, els nous materials, l'energia i el medi ambient, i permet la intensificació de coneixements en les àrees de construcció industrial i organització d'empreses.
El màster en Enginyeria Industrial et formarà i et proporcionarà els coneixements científics i tecnològics necessaris per a l'exercici de la professió d'enginyer industrial.
Aquest màster, impartit per la Universitat de Lleida, et permetrà projectar, calcular i dissenyar productes innovadors, processos i instal·lacions i dirigir, planificar i supervisar equips multidisciplinaris, empreses i centres tecnològics.
Podràs fer recerca i aplicar-la a sistemes constructius de producció, qualitat i gestió mediambiental.
També podràs exercir funcions de direcció de projectes d'R+D+I i aplicar aquests coneixements en sectors com l'aeronàutica o la indústria química, electrònica o energètica.
Tens formació en el sector de la informàtica, l'enginyeria o les tecnologies de la informació i vols ampliar els teus coneixements i competències professionals?
Si és així, el màster universitari en Enginyeria Informàtica et proposa una formació dissenyada per la Universitat Oberta de Catalunya i orientada a la innovació en l'àmbit dels sistemes informàtics i la tecnologia.
Si tens formació superior en informàtica i vols especialitzar-te en noves tecnologies i gestió de projectes i sistemes informàtics, el màster universitari en Enginyeria Informàtica et presenta una formació dissenyada i impartida per la Universitat Politècnica de Catalunya que et capacitarà per liderar i dirigir àrees de responsabilitat en sistemes informàtics.
Les enginyeres i els enginyers navals i oceànics són professionals amb capacitat per concebre i desenvolupar solucions tècniques econòmicament i ambientalment adequades a les necessitats del transport marítim de mercaderies o persones, d'aprofitament dels recursos oceànics i del subsòl marí, d'ús adequat de l'hàbitat marí i dels mitjans de defensa i seguretat marítimes.
Amb aquest màster s'assoliran els coneixements necessaris per a la projecció, la construcció, el manteniment i la inspecció de vaixells i embarcacions de tot tipus, així com de plataformes i aparells per a l'aprofitament dels recursos oceànics i per a la gestió i la direcció d'empreses marítimes.
El màster habilita per a l'exercici de la professió regulada de l'enginyeria naval i oceànica.
Vols aprofundir els teus coneixements sobre l'enginyeria nuclear i adquirir noves competències per poder ocupar càrrecs de responsabilitat o desenvolupar tasques de recerca?
Si és així, el màster universitari en Enginyeria Nuclear t'ofereix una formació dissenyada i impartida per la Universitat Politècnica de Catalunya que et capacitarà en el desenvolupament de la indústria nuclear.
La indústria química està relacionada amb la producció, la venda, la distribució i l'assessorament en productes químics, farmacèutics, alimentaris, biotecnològics, de l'energia, de materials i altres indústries afins, i és rellevant tenir en compte les implicacions mediambientals i energètiques relacionades.
El màster en Enginyeria Química s'adapta especialment bé a les característiques socioeconòmiques de l'entorn de Barcelona, que concentra una bona part de les indústries químiques bàsiques, intermèdies, de productes finals i de formulació de Catalunya.
L'enginyeria química està directament relacionada amb l'obtenció d'una sèrie de productes —combustibles, dissolvents, medicaments, pintures, plàstics, detergents, fertilitzants, paper, etc.— que garanteixen la nostra qualitat de vida i sense els quals la societat no podria existir.
La demanda mundial d'aquests productes generats per la indústria química creix contínuament i demana experts professionals en aquest sector.
El màster en Enginyeria Química capacita per a l'exercici professional, formant enginyers químics amb un nivell de competències elevat que els permeti adaptar-se amb facilitat a llocs de treball de responsabilitat en empreses o centres d'investigació del sector químic, la universitat o les administracions.
Si tens formació universitària en químiques i estàs buscant una especialització en aquest sector que et permeti millorar les teves competències professionals, aquesta formació és per a tu.
Màster universitari en Enginyeria Química, una formació presencial dissenyada i impartida per la Universitat Rovira i Virgili que et capacitarà per dissenyar productes i projectes en el sector de la química.
El màster ofereix una formació d'experts professionals capaços d'innovar en els processos i els productes, dissenyar-ne i crear-ne de nous amb un alt valor afegit, gestionar la innovació, establir estratègies d'empresa tant en l'àmbit tecnològic com econòmic, i adaptar-se als canvis en els sectors industrials tèxtil, paperer i gràfic.
S'hi trobarà una formació d'alt nivell en les noves àrees tecnològiques per exercir diverses funcions dins el sistema industrial (producció, qualitat, disseny, innovació, gestió, direcció, etc.) en diversos sectors (tèxtil, paperer, gràfic, manipulació, transformació, químic, biotecnològic, subministradors d'equips, enginyeries, consultors tecnològics, etc.).
El màster estableix una doble orientació: professional i de recerca, i aposta per la formació en les tecnologies pròpies d'R+D+I en el més alt nivell i amb criteris d'excel·lència dins els àmbits de les enginyeries tèxtil, paperera i gràfica.
La indústria de l'automoció ha de fer front a nous grans reptes: combustibles alternatius, vehicles híbrids, vehicles elèctrics, ajudes intel·ligents a la conducció, etc. Això exigeix disposar de professionals amb una formació específica per afrontar-los, amb coneixements de les noves tecnologies i els nous sistemes de gestió.
El màster en Enginyeria d'Automoció ha estat planificat perquè l'estudiantat adquireixi un coneixement profund dels fonaments teoricopràctics de l'enginyeria d'automoció i de la tecnologia associada a la producció de vehicles automòbils, i proporciona coneixements i habilitats que van des d'aspectes bàsics de l'estructura d'un vehicle i els sistemes mecànics, fins als sistemes de govern i control electrònics, i la gestió i planificació del desenvolupament i la fabricació del vehicle.
Si tens formació en el camp de l'arquitectura o l'enginyeria i vols ampliar els teus coneixements en el disseny d'intervencions en rehabilitació o enginyeria sostenible, aquesta formació és per a tu.
Màster universitari en Enginyeria d'Edificació, una formació dissenyada i impartida per la Universitat Politècnica de Catalunya.
Si estàs interessat a adquirir noves competències per a la gestió de l'organització dins d'empreses del sector industrial i vols aprendre tècniques de gestió d'operacions, aquesta formació és per a tu.
Màster universitari en Enginyeria d'Organització, una formació superior dissenyada i impartida per la Universitat Politècnica de Catalunya.
El màster habilita per exercir la professió regulada d'enginyer de camins, canals i ports, i té com a objectiu la formació d'enginyers multidisciplinaris amb una àmplia competència tecnològica generalista en les àrees tradicionals de l'enginyeria, com ara el disseny, la recerca i l'anàlisi.
Aporta una alta qualificació i competències en tecnologia avançada, a més d'una gran especialització professional i investigadora en enginyeria civil.
Proporciona als futurs professionals una sòlida base tècnica per dissenyar i dirigir la construcció d'infraestructures civils, planificar i gestionar serveis i recursos mediambientals, i per incidir en l'ordenació del territori.
El màster en Enginyeria de Mines habilita per a l'exercici de la professió regulada d'enginyer de mines.
Proporciona una formació especialitzada en el disseny, la modelització, la planificació i la direcció d'activitats mineres; la gestió de recursos energètics; l'exploració, investigació, modelització i avaluació de jaciments de recursos geològics i aigües minerals i termals; l'ús avançat d'explosius; la gestió territorial i d'espais subterranis; els sondejos i el processament avançat de minerals i la seva recuperació i reciclatge; la fabricació, el transport, l'emmagatzematge, la manipulació i l'ús d'explosius i pirotècnia; la gestió de residus i el seu reciclatge, i la projecció i execució de túnels i espais subterranis.
Els sistemes intel·ligents permeten l'automatització de fàbriques mitjançant el concepte indústria 4.0, cosa que facilita la integració tècnica dels sistemes ciberfísics (SCF) en les activitats de producció i logística, així com l'ús d'internet en els processos industrials.
El màster en Enginyeria de Sistemes Automàtics i Electrònica Industrial té com a objectiu formar professionals d'alt nivell en l'àmbit de l'automatització i l'electrònica industrial, perquè el control automàtic i l'electrònica industrial són unes tecnologies crítiques, fonamentals per al desenvolupament d'una societat cada cop més orientada vers la informació i el coneixement com a base per a la presa de decisions i per al funcionament de qualsevol sistema de control automatitzat o robotitzat.
El control automàtic és una tecnologia crítica i fonamental per al desenvolupament d'una societat cada vegada més orientada cap a la informació i el coneixement com a base per a la presa de decisions.
El màster en Enginyeria de Sistemes Automàtics i Electrònica Industrial té com a objectiu formar professionals d'alt nivell en l'àmbit de l'automatització i l'electrònica industrial, l'adquisició de les capacitats necessàries per donar resposta a la demanda dels sectors relacionats amb qualsevol procés productiu i sistemes relacionats amb la generació, la distribució i l'emmagatzematge d'energia, el sector del transport o la logística.